Renrou sousuo

Renrou Sousuo (kinesisk: 人肉搜索; pinyin: Rénròu Sōusuǒ, ordrett «søkemotor for menneskekjøtt») er et kinesisk og taiwanesisk internetfenomen, der et større antall internetbrukere samarbeider om å sammenstille informasjon om en bestemt person, og særlig gjør seg bruk av spesialtilpassede søkemotorer. Den mørke siden er at dette vanligvis gjøres i den hensikt i å sverte personen. Målpersonen har på et eller annet vis gjort noe som er forkastelig (oppfattes av internetbrukerne som forkastelig), og det gjelder da å få fastlagt vedkommendes identitet - hvis ukjent - og så henge ut personen til spott og spe med all den belastende informasjon som man kan fremskaffe.
Prosessen kan sammenlignes med vigilantisme, og gjengmentaliteten som utvikler seg er blitt brennemerket som lignende den rødegardistene bedrev under kulturrevolusjonen.


== Etymologi ==
Uttrykket stammer fra det Beijing-baserte nettstedet MOP i 2001, og ble beskrevet av MOP som «søk som er menneskedrevet heller enn datamaskindrevet». Den opprinnelige «søkemotor for menneskekjøtt» var et MOP subforum. Gradvis forskjøv betydningen fra søk utført av mennesker til søk rettet mot konkrete personer.


== Kjente eksempler ==
Li Gang-saken: Identifikasjon av en beruset sjåfør som kjørte på et par universitetsstudenter på Hebeiuniversitetets område i oktober 2010. Det ble avdekket at sjåføren var sønn av en ledende lokal sikkerhetspolitimann.
Blodtypejente: En ung jente hadde brukt seg med grovt språk på internett etter jordskjelvet i Wenchuan i 2008 fordi hun ikke kunne spille nettspill under den tre dager lange sørgeperioden. Hun ble grundig identifisert (til og med med blodtype) og utsatt for hatske utfall så kraftige at politiet bragte henne i sikkerhet for noen dager.
Kattemordersken: I 2006 dukket det opp en film som viste en kvinne som knuste en katt med sine høyhælte sko. både hun og han som filmet episoden ble grundig identifisert, og de to mistet begge arbeidet (sykepleierske, TV-filmmann).


== Menneskekjøttsøk i spillefilmens verden ==
Wuxing sha (无形杀, «usynlig drapsmann») er en film fra 2009 av Jing Wang som skildrer en tenkt cyber-vigilantisme som ender med å knuse en manns karriere og utstøte ham fra det gode selskap.
Sōusuǒ (搜索, engelsk tittel: Caught in the Web) fra 2012 er en film av Chen Kaige som tar for seg tenkte tilfeller av bruk av Renrou sousuo. Ett er tilfellene i filmen dreier seg om jakten på en ung kvinne som ikke vil overlate bussetet sitt til en eldre mann.


== Referanser ==


== Eksterne lenker ==
Bing Wang, Bonan Hou, Yiping Yao, Laibin Yan: Human Flesh Search Model Incorporating Network Expansion and GOSSIP with Feedback. 2009 13th IEEE/ACM International Symposium on Distributed Simulation and Real Time Applications (DS-RT 2009): 82-88.
MacKinnon, Rebecca (26. februar 2009). «From Red Guards to Cyber-vigilantism to where next?». RConversation. 
Vincent Capone: The Human Flesh Search Engine: Democracy, Censorship, and Political Participation in Twenty-First Century China. ScholarWorks University of Massachusetts Boston. 2010.
Die Welt: Pressefreiheit-oder-Lynchjustiz.html (30. juli 2009)
Frankfurter Allgemeine Zeitung: Internet in China: Menschenfleisch gesucht (8. november 2008)
Netzeitung: Internet-Pranger: Chinesen auf Menschenjagd (29. mai 2008)
Tages-Anzeiger: Vorolympische Hexenjagd auf selbstkritische Chinesen (19. april 2008)
Süddeutsche Zeitung: Die Menschenfleischsuche (17. april 2008)
The Times: Human flesh search engines: Chinese vigilantes that hunt victims on the web